open-index/open-wikipedia-markdown huggingface dataset:
Anti-Kominternpakt

[duimnael|[Joachim von Ribbentrop, Hitler se minister van buitelandse sake, het die Anti-Kominternpakt onder die wakende oog van die Japannese ambassadeur Kintomo Mushakoji onderteken.]]
Die **Anti-Kominternpakt** (, , Japannees 防共協定 *Bōkyō kyōtei*) was 'n verdrag onderteken deur die Japannese Ryk en Nazi-Duitsland op 25 November 1936, teen kommunisme, in besonder die Sowjetunie. In 1937 het Italië by hierdie verdrag aangesluit, wat die spilmoonthede gevorm het. Later het die nuwe lede van die spilmoonthede  en Spanje aangesluit.

Die verdrag was bedoel, volgens die ondertekenaars, om die wêreldgemeenskap teen kommunisme te beveilig. Elke party en elke land wat by die Komintern, die Kommunistiese Internasionale, aangesluit het, was amper outomaties 'n vyand van Japan en Duitsland.

In die geval van 'n aanval deur die Sowjetunie op Duitsland of Japan, sal die twee lande saam besluit watter maatreëls nodig was. Daarbenewens het die lande ooreengekom dat hulle geen politieke verdrae met die Sowjetunie sou sluit nie en Duitsland het die Japannese vasaalstaat Mantsjoekwo, wat op Chinese grondgebied was, erken.

## Sien ook 
* Verdrag van Staal

## Eksterne skakels 
*Relations of Japan with the European axis powers, in , *Papers relating to the foreign relations of the United States, Japan: 1931-1941*, II, Washington, 1943, pp. 153-186.
The Manchurian Candidate (rolprent)

***The Manchurian Candidate*** is 'n politieke riller geregisseer deur Jonathan Demme. Dit is op 1 Januarie 2004 vrygestel. Die film is gebaseer op Richard Condon se 1959 roman van die selfde naam, en is ook 'n herbewerking van die vorige 1962 film.

In die film speel Denzel Washington as Bennett Marco, 'n taai, deugsame soldaat; Liev Schreiber as Raymond Shaw, 'n Amerikaanse verteenwoordiger van New York wat gemanipuleer is om 'n vise-presidensiële kandidaat te word; Jon Voight as Amerikaanse Senator Tom Jordan, 'n ander kandidaat vir vise-president; en Meryl Streep as Eleanor Prentiss Shaw, ook 'n Amerikaanse senator en die manipulerende, meedoënlose moeder van Raymond Shaw.

## Rolverdeling 
* John Bedford Lloyd
* Ann Dowd
* Harry Northup
* Željko Ivanek
* Jude Ciccolella
* Vera Farmiga
* Pablo Schreiber
* Simon McBurney
* Roger Corman
* Ted Levine
* Liev Schreiber
* Denzel Washington
* Meryl Streep
* Teddy Dunn
* Dean Stockwell
* Miguel Ferrer
* Kimberly Elise
* Jon Voight
* Anthony Mackie
* Jeffrey Wright
* Bruno Ganz

## Verwysings 
## Eksterne skakels 
*
Saskia Goldschmidt

**Saskia Goldschmidt** (* 5 Julie 1954, Amsterdam) is 'n Nederlandse skryfster en romansier.

## Biografie en skryfwerk 
Saskia Goldschmidt het haar debuut in 2011 gemaak met Verplicht gelukkig, portret van een familie, waarin sy ondersoek hoe die trauma van ouers wat onderhewig is aan oorlewingskuld oorgedra word aan die na-oorlogse generasie. Elsbeth Etty het oor hierdie debuut in NRC geskryf: "'n Pragtig saamgestelde en sterk geskrewe verhaal. 'n Persoonlike storie wat, ten spyte van die spesifieke konteks daarvan, tydloos is en van toepassing is op alle situasies. Pynlik bevrydend..."

Hierna volg haar eerste roman, *De Hormoonfabriek*. Dit is in Afrikaans vertaal deur Daniël Hugo en in Desember 2014 as *Die hormoonfabriek* deur Protea Boekhuis uitgegee. Dit handel onder meer oor die liefde en venyn tussen broers, botsende belange tussen handel en wetenskap, vroulike fabriekswerkers wat met sekshormone volgestop word en testosteroongedrewe base. *Die hormoonfabriek* is geïnspireer deur histories feite waarin die onderskeid tussen goed en kwaad soms vertroebel raak deur die opwinding van wetenskaplike ontdekkings. Die boek is op die lys geplaas vir die Libris Literatuurprys en is benoem vir die Euregio-prys. Vertalings daarvan het in die Verenigde State, Duitsland, Frankryk, Suid-Afrika, Engeland, Turkye en Bulgarye verskyn. 

Goldschmidt het saam met die radiovervaardiger en -skrywer Peter te Nuyl die draaiboek geskryf vir die gelyknamige twaalf en 'n halfuur lange potgooi wat op Radio 1 uitgesaai is. Filmtalents, die produksiemaatskappy van Jaques Audiard, het 'n opsie geneem op die rolprentregte daarvan.

In 2015 is *De voddenkoningin* gepubliseer, waarvan die Duitse vertaling in Junie 2018 deur DTV gepubliseer is as *Die Vintage Queen*. Goldschmidt woon sedert 2016 op die hoogland van Groningen in 'n klein woning buite die dorp. 

Sy het ook die boek *Schokland* (2018) geskryf. Voordat Goldschmidt voltyds gefokus het op skryf was sy dertig jaar lank 'n dramaturg, vervaardiger en onderwyser. Sy het saamgewerk met verskeie jeugteaters en -maatskappye soos Theatergroep Wederzijds, Sonnevanck, Artemis, Dox  en Wijnand Stomp. Sy het verskeie projekte saam met die choreograaf Sassan Saghar Yaghmai en Ad de Bont aangepak.

Sy was ook 'n projekbestuurder by Tropenmuseum Junior waar sy drie jaar lank 'n uitruilprojek tussen kinders van Amsterdam en Teheran organiseer het. Sy het vir twintig jaar as aktrise en mede-opleidingsbeampte vir verskeie organisasies gewerk, maar hoofsaaklik vir AMC. Goldschmidt help ook skrywers en joernaliste met die aanbied en voorbereiding van hul werk vir die auteursbond en NVJ Akademie.

## Werke 
* *Verplicht gelukkig* (2011)
* *De hormoonfabriek* (2012) (*Die hormoonfabriek*)
* *De voddenkoningin* (2015)
* *Schokland* (2018)
* *Kukuruznik* (2023)

## Verwysings
Verdrag van Staal

[duimnael|Galeazzo Ciano, [Adolf Hitler en Joachim Von Ribbentrop by die ondertekening van die Verdrag van Staal in die Reichskanzlei in Berlyn]]
Die **Verdrag van Staal** ( Duits: *Stahlpakt*, Italiaans: ''Patto d'Acciaio''), wat formeel bekend staan as die Vriendskapspakt en Alliansie tussen Duitsland en Italië, was 'n ooreenkoms tussen Fassistiese Italië en Nazi-Duitsland, wat op 22 Mei 1939 deur die ministers van buitelandse sake van Italië en Duitsland, onderskeidelik Galeazzo Ciano en Joachim von Ribbentrop, gesluit is.

Die verdrag het uit twee dele bestaan: die eerste gedeelte was 'n oop verklaring van die voortgesette vertroue en samewerking tussen Duitsland en Italië, terwyl die tweede 'n geheime bykomende protokol 'n eenheid van militêre en ekonomiese beleid aangemoedig het. Sommige lede van die Italiaanse regering, insluitende die ondertekenende Ciano, was egter teen die Verdrag gekant.

Dit was die Italiaanse leier, Benito Mussolini, wat die ooreenkoms 'n "staalpakt" (Verdrag van Staal) genoem het nadat aan hom oorgedra is  dat die oorspronklike naam, die "bloedpakt", waarskynlik swak ontvang sal word in Italië. Roemenië het  op 23 November 1940 by die verdrag aangesluit.

## Voorgeskiedenis 
Op 6 November 1937 het Italië by die Anti-Kominternpakt aangesluit wat sedert 25 November 1936 Duitsland en Japan verbind het om die ondermyningsaktiwiteite van die Komintern uit Moskou te bestry. Deur by die Anti-Kominternpakt aan te sluit wou Mussolini die isolasie beëindig waarin sy land beland het ná die verowering van Ethiopië en die steun van die Franco-bewind in Spanje.

## Die verdrag 
Die verdrag is gesluit met die veronderstelling dat 'n oorlog met Westerse demokrasieë binne vier jaar onvermydelik sal wees. Die veronderstelling is hoofsaaklik deur die Duitse minister van buitelandse sake, Joachim von Ribbentrop, verkondig. Die verwagte geldigheidsduur van die verdrag was tien jaar, maar dit sal nooit voltooi word nie.

Die verdrag het 'n alliansie tussen Italië en Duitsland gesmee. Dit sluit in ekonomiese en militêre samewerking. In geval van oorlog, sou beide partye onmiddellike hulp en ondersteuning aan mekaar bied, en geen party sal 'n aparte wapenstilstand onderteken nie. Na die geallieerde landing in Sisilië in Julie 1943, het die ooreenkoms hoofsaaklik bestaan uit leë beloftes: Mussolini is omvergewerp en sy opvolger Badoglio het geheime ooreenkomste met die gealieerdes gesluit wat op 8 September 1943 in 'n Italiaanse kapitulasie uitgeloop het. 

## Bronne 
* 
* 
* 
* 
* 
* 
* 
* 
*

## Notas
Lawrence M. Krauss

**Lawrence Maxwell Krauss** (gebore in 1954) is 'n Amerikaans-Kanadese  teoretiese fisikus, kosmoloog en professor in die Skool van Aarde- en Ruimteverkenning aan die Arizona Staatsuniversiteit (ASU). Hy is 'n voormalige professor aan Yale en die Case Western Reserve-universiteit. Hy is van Joodse afkoms en het die ASU se Origins Project van stapel gestuur om fundamentele vrae oor die heelal te ondersoek en tot Julie 2018 as hoof van die projek gedien. Die ASU het in antwoord op bewerings van seksuele wangedrag deur Krauss 'n ondersoek van stapel gestuur. Toe dit vasgestel is dat Krauss die universiteit se beleid oortree het, het hulle hom van sy posisie as direkteur verwyder. Krauss het voortgegaan as professor aan ASU en in Mei 2019 afgetree. In Januarie 2019 is dit aangekondig dat hy president van die Origins Project-stigting geword het. Die stigting is 'n nie-winsgewende organisasie wat openbare sessies oor wetenskap, kultuur, die samelewing, en ander opvoedkundige aangeleenthede aanbied. Hy sou ook 'n nuwe Origins podsending aanbied.

Hy is 'n voorstander van die openbare begrip van wetenskap en van openbare beleid wat gebaseer is op grondige empiriese data, wetenskaplike skeptisisme, en opvoeding in die wetenskappe. Krauss is 'n ateïs en is derhalwe toegewyd daaraan om die invloed te verminder van bygelowigheid en religieuse dogma in populêre kultuur.

Krauss is die outeur van verskeie topverkopers, insluitende *The Physics of Star Trek* (1995) en *A Universe from Nothing: Why There is Something Rather Than Nothing* (2012). Hy was voorsitter van die *Bulletin of the Atomic Scientists* se raad van borge.

## Verwysings
Bloedbad van Nanjing

duimnael|'n Japannese soldaat wat 'n Chinese seun onthoof tydens die Bloedbad van Nanjing.
Die **Bloedbad van Nanjing** of  **Nanjing-bloedbad** (Vereenvoudigde Chinees: 南京 大 屠杀; Tradisionele Chinees: 南京 大 屠殺; Pinyin: Nánjīng dà túshā) is 'n grootskaalse massamoord wat die Japannese Imperiale Leër tydens die Tweede Sino-Japannese Oorlog gepleeg het. Die massamoord het begin nadat die Japannese die destydse Chinese hoofstad Nanjing (voorheen ook bekend as Nanking) oorgeneem het op 13 Desember 1937, na 'n beleg. Die gebeurtenis staan ook bekend as die "verkragting van Nanjing". Dit is moeilik om 'n einde aan te dui, maar die slagting is ten minste tot die begin van Februarie 1938 voortgesit.

Tydens die besetting van Nanjing het die Japannese keiserlike leër talle misdade gepleeg soos verkragtings, plundering, brandstigting en moord op gevangenes en burgerlikes. Alhoewel die teregstellings begin het met die verskoning om Chinese soldate wat as burgerlikes geklee was uit te skakel, was daar baie slagoffers onder die burgerlike bevolking. Baie mans is doelbewus verkeerd geïdentifiseer as soldate, en sodra die moorde begin het, is mense lukraak vermoor. As gevolg daarvan het talle vroue en kinders slagoffers geword.

Die onderwerp self en die skaal waarop die moorde plaasgevind het, is steeds die onderwerp van 'n hewige debat tussen Japan en die Volksrepubliek China. In China word die aantal burgerlike slagoffers geskat op 300 000.  Japannese ramings wissel van 100 000 tot 200 000.  Party ekstremiste beweer selfs dat slegs 'n paar honderd burgerlikes vermoor is of dat geen bloedbad plaasgevind het nie.

Oor die algemeen erken die Westerse lande die skatting van 300 000 sterftes.  Dit is deels te wyte aan ooggetuie-verslae en bewaarde fotos en argeologiese navorsing. Op grond hiervan het die Tokio-proses die massamoord as bewys beskou. Die sukses van Iris Chang se "*Rape of Nanking*" het die bewussyn van die bloedbad in die Weste versterk en die skatting van 300 000 sterftes. Besprekings oor die massamoord veroorsaak steeds spanning in die verhouding tussen Japan en China.

## Verwysings
Amritsar-slagting

duimnael|Muurskildery wat die Amritsar-slagting in 1919 voorstel.
duimnael|Jallianwala-gedenkteken.
Die **Jallianwala Bagh-slagting**, ook bekend as die **Amritsar-slagting**, het op 13 April 1919 plaasgevind toe troepe van die Brits-Indiese Leër onder die bevel van waarnemende brigadier-generaal Reginald Dyer wapens afgevuur het op 'n skare ongewapende Punjab-burgers wat in Jallianwala Bagh, Amritsar, Punjab, Brits-Indië byeengekom het. Die burgers het byeengekom vir 'n vreedsame protesaksie ten einde die arrestasie en deportasie van twee nasionale leiers, Satya Pal en Saifuddin Kitchlew, te verwerp en om die Sikh-fees van Baisakhi te vier.

## Die insident 
Die *Jallianwalla Bagh* is 'n openbare tuin met mure aan alle kante en vyf ingange. soos byvoorbeeld lede van die Britse Hoërhuis. Hy is egter wyd gekritiseer deur liberales in die Britse Laerhuis, en in Julie 1920 is 'n komitee van ondersoek ingestel deur die Britse parlement wat hom gesensureer het. Geen straf of streng dissiplinêre aksie kon egter teen hom geneem word nie omrede sy aksies goedgekeur is deur sy militêre bevelvoerders en meerderes, maar hy is gedissiplineer deur verwyder te word van sy destydse aanstelling, en is afgekeur vir 'n voorgenome bevordering, en is ook afgekeur vir verdere indiensneming in Indië. Hy is gevolglik gedwing om uit te tree uit die leër, en het na Engeland teruggekeer waar hy in 1927 oorlede is.

Die vooraanstaande skrywer Rudyard Kipling het in hierdie tyd verklaar dat Dyer "sy plig gedoen het soos hy dit gesien het". Die insident het Rabindranath Tagore (eerste Nobelpryswenner uit Asië) uitermate geskok. Sommige geskiedkundiges het geargumenteer dat die slagting veroorsaak het dat die Britse Leër sy militêre rol geëvalueer het; en gevolglik is die nuwe beleid van *die minste mag wanneer dit ook al moontlik is* in gebruik geneem; latere Britse optrede tydens die Mau Mau-opstande in Kenia het egter daartoe gelei dat Huw Bennett die argumente bevraagteken het. Die leër het heropleiding ontvang en minder geweldadige taktieke vir skarebeheer ontwikkel. Sommige geskiedkundiges beskou die aangeleentheid as 'n bydraende faktor tot die einde van Britse opperheerskappy in Indië.

## Verwysings
John Buchan

**John Buchan** (26 Augustus 1875, Perth, Skotland – 11 Februarie 1940, Montreal, Quebec, Kanada) was 'n Skotse romansier, geskiedkundige en Unioniste-politikus. Hy het gedien as goewerneur-generaal van Kanada; die 15de sedert stigting van die Kanadese-konfederasie.

Na 'n kort regsloopbaan het Buchan 'n aanvang geneem met sy skrywers-, politieke- en diplomatieke loopbane. Hy het as privaatsekretaris van die administrateurs van verskeie kolonies in Suider-Afrika gedien. Hy het later propaganda vir die Britse oorlogspoging gedurende die Eerste Wêreldoorlog geskryf. In 1927 is hy verkies as lid van die parlement. Hy het egter die grootste deel van sy ampstyd aan sy skryfwerk spandeer, en in dié tyd sy roman "The Thirty-Nine Steps" en ander avontuurfiksie geskryf. In 1935 het Koning George V op advies van die Eerste minister, R.B. Bennett, vir Buchan aangestel om Vere Ponsonby as goewerneur-generaal van Kanada op te volg. Gevolglik is Buchan verhef tot die adelstand ("peerage"). Hy het die pos tot met sy dood in 1940 beklee. 

Buchan was entoesiasties oor geletterdheid en die ontwikkeling van Kanadese kultuur. Hy het 'n staatsbegrafnis in Kanada ontvang, voordat sy as teruggeneem is na die Verenigde Koninkryk. 

## Nog leesstof 
* Bell, John. "John Buchan: Adventurer on the Borderland". (Introduction to) John Buchan, *The Far Islands and Other Tales of Fantasy*. West Kingston, RI: Donald M. Grant, 1984, pp7–18
* Brinckman, John, *Down North: John Buchan and Margaret-Bourke on the Mackenzie* 
* Buchan, Ursula. *Beyond the Thirty-Nine Steps: A Life of John Buchan* (Bloomsbury, 2019) 
* Daniell, David, ''The Interpreter's House: A Critical Assessment of John Buchan* (Nelson, 1975) 
* Galbraith, J. William, "John Buchan: Model Governor General" (Dundurn, Toronto, 2013) 
* Lownie, Andrew, *John Buchan: The Presbyterian Cavalier* (David R. Godine Publisher, 2003) 
* Macdonald, Kate, *John Buchan: A Companion to the Mystery Fiction* (McFarland & Company, 2009) 
* Macdonald, Kate (ed.), *Reassessing John Buchan: Beyond 'The Thirty-Nine Steps'* (Pickering & Chatto, 2009) 
* Pick, J.B., "A Cotswold Calvinist: John Buchan (1875–1940)", in *The Great Shadow House: Essays on the Metaphysical Tradition in Scottish Fiction*, pp.&nbsp;66–72 (Polygon, 1993) 
* Smith, Janet Adam, *John Buchan: A Biography* (1965) (Oxford University Press, reissue 1985) 
* Waddell, Nathan, *Modern John Buchan: A Critical Introduction* (Cambridge Scholars Publishing, 2009) 

## Verwysings 
## Eksterne skakels 
;Digitale versamelings
* 
* Project Gutenberg Australia: Works by John Buchan
* 
** *A History of the Great War'' Volumes  I, II, III en IV

;Fisiese versamelings
* John Buchan Museum

;Biografiese inligting
* Governor General of Canada: Lord Tweedsmuir
* The Canadian Encyclopedia: John Buchan, 1st Baron Tweedsmuir
* John Buchan Letters at Dartmouth College Library

;Ander skakels
* Queen's University Library, Ottawa, Kanada, *Checklist of Works by and About John Buchan*, Boston: G. K. Hall, 1961
* The John Buchan Society
* 
* A Time Magazine book review, 1940: *Link*
Protea Boekhuis

[duimnael|links|190px|Dr. [Nicol Stassen, stigter en besturende direkteur, het Protea Boekhuis sedert 1992 uitgebou tot een van die grootste drie Afrikaanse uitgewerye en die grootste wat nie aan 'n mediagroep of organisasie behoort nie.]]

duimnael|regs|200px|Kristèl de Weerd werk sedert Junie 2008 as Afrikaanse redakteur by Protea Boekhuis.

[duimnael|regs|200px|Die skrywer Deborah Steinmair het in 2019 as [redakteur by Protea Boekhuis aangesluit.]]

**Protea Boekhuis** is ’n onafhanklike Suid-Afrikaanse uitgewer van hoofsaaklik Afrikaanse maar ook Engelse boeke, onder meer fiksie, niefiksie, naslaanwerke en kinderlektuur.

Die skrywer, navorser en sakeman dr. Nicol Stassen het Protea Boekhuis in Oktober 1992 as ’n klein tweedehandseboekwinkeltjie in Hatfield, Pretoria, begin. Die onderneming het mettertyd gegroei tot 15 akademiese boekwinkels landwyd in Suid-Afrika. Teen 2019 was Protea Boekhuis die tweede grootste akademiese boekhandelgroep in die land. Die Hatfield-tak het al verskeie pryse as die beste akademiese boekwinkel in Suid-Afrika ontvang. ’n Hele paar takke spesialiseer in algemene, antikwariese en Afrikaanse boeke. Protea Boekhuis in Hatfield is die grootste Afrikaanse boekwinkel in die wêreld en die grootste akademiese boekwinkel in Suid-Afrika.

In 1998 het Protea Boekhuis begin om per geleentheid boeke te publiseer. Die uitgewery het mettertyd ’n sakeonderneming uit eie reg geword en teen 2019 was dit een van die drie grootste Afrikaanse uitgewers en die grootste Afrikaanse uitgewer wat nie aan ’n mediagroep (Media24 in die geval van die grootste uitgewery) of groot organisasie (Lapa is ’n afdeling van die ATKV) behoort nie. Dit is ook een van die 15 grootste uitgewers van algemene boeke in Suid-Afrika. Protea Boekhuis hou ’n omvangryke internasionale uitgewersnetwerk in stand deur jaarliks die Frankfurtse Boekebeurs en die Bologna Kinderboekebeurs te besoek.

Die uitgewer se boeke is met die jare meermale bekroon, onder andere met die Hertzogprys, die mees prestigeryke boekprys in Suid-Afrika, wat drie keer aan Protea-publikasies toegeken is. Protea Boekhuis se vertalings het reeds amper elke vertaalprys in die land gewen. In 2016 is Protea Boekhuis se duisendste boek, *The Thirstland Trek, 1874–1881* (deur die stigter, dr. Stassen), gepubliseer. Die Genealogiese Genootskap van Suid-Afrika het die Afrikaanse weergawe van dié werk in 2019 met ’n trofee bekroon as ’n uitmuntende genealogiepublikasie.

Protea Boekhuis spesialiseer in die publikasie van Afrikaanse poësie en dramas, vertalings van die beste kinderboeke ter wêreld in Afrikaans, toonaangewende niefiksie en die Suid-Afrikaanse geskiedenis. Vele bestaande titels word ook by Protea Boekhuis heruitgegee.

## Bron 
*  Protea Boekhuis se webtuiste. (dit bevat 'n skakel na die Boekhuis-katalogus). URL besoek op 8 Februarie 2024.
Alejandra Pizarnik

270px|regs|duimnael|Alejandra Pizarnik
**Flora Alejandra Pizarnik** (Buenos Aires, 29 April1936- *ibidem*, 25 September1972) was 'n Argentynse digter.

## Werke
* *La tierra más ajena* (1955)
* *La última inocencia* (1956)
* *Las aventuras perdidas* (1958)
* *Árbol de Diana* (1962)
* *Los trabajos y las noches* (1965)
* *Extracción de la piedra de locura* (1968)
* *El infierno musical* (1971)
* *La condesa sangrienta* (1971)

## Verwysings
Nicolaas Duneas

**Nicolaas Duneas** (1972 - ) is 'n Suid-Afrikaanse biochemikus en ontwikkelaar van osteogeniese-biomateriale.
* Recombinant transforming growth factor-beta1 induces endochondral bone in the baboon and synergizes with recombinant osteogenic protein-1 (bone morphogenetic protein-7) to initiate rapid bone formation. (October 1997)
* Transforming growth factor-beta 1: induction of bone morphogenetic protein genes expression during endochondral bone formation in the baboon, and synergistic interaction with osteogenic protein-1 (BMP-7). (1998)
* PubMed: Tissue morphogenesis and regeneration by bone morphogenetic proteins. (January 1998)
* Tissue Engineering of Bne, From Concept To Market (April 2, 2008)
* High yield isolation of BMP-2 from bone and in vivo activity of a combination of BMP-2/TGF-β1.(2012)
* Enhanced activity of demineralised bone matrix augmented with xenogeneic bone morphogenetic protein complex in rats. (2012 August)
* Physicochemical modification of kafirin microparticles and their ability to bind bone morphogenetic protein-2 (BMP-2), for application as a biomaterial. (August 29, 2012)

## Verwysings 
## Eksterne skakels 
*Altis Biologics
*Nicolaas Duneas op *Google Scholar (Suid-Afrika)*
*Nicolaas Duneas op *ResearchGate*
*Nicholas Duneas op *Facebook*
*Dr Nic Duneas Discusses Bone Regeneration Technologies From Africa (in Engels) op *YouTube*
Alicia Dujovne Ortiz

270px|regs|duimnael| Alicia Dujovne Ortiz
**Alicia Dujovne Ortiz** (Buenos Aires, 4 Januarie, 1940) is 'n Argentynse skrywer.
## Romans
* *El agujero en la tierra*, 1980. 
* *Anita cubierta de arena*, 2003. 
* *El árbol de la gitana*, 1997. 
* *El buzón de la esquina. Novela*, 1977. 
* *La muñeca rusa. Novela*, 2009. 
* *Las perlas rojas. Novela*, 2005.
* *Un corazón tan recio*, 2011.
* *La Madama*, 2014.
* *La más agraciada.*, 2015
## Verwysings
Jonathan M. Dorfan

**Jonathan Manne Dorfan** (gebore 10 Oktober 1947) is 'n partikelfisikus en die President-emeritus van die Okinawa Instituut vir Wetenskap en Tegnologie se Nagraadse Universiteit. Hy was 'n voormalige direkteur van die Stanford Lineêre Versnellersentrum (1999-2007; SLAC). In 2010 het hy by die Okinawa Instituut vir Wetenskap en Tegnologie as President aangesluit. In 2017 is hy Japan se *Orde van die opkomende son* toegeken.

## Onderrig en loopbaan 
Hy het in 1969 sy BS-graad aan die Universiteit van Kaapstad in Suid-Afrika behaal en sy PhD in 1976 aan die Universiteit van Kalifornië, Irvine. Daarna het hy aan verskeie projekte by die Stanford Lineêre Versnellersentrum (SLAC) gewerk, insluitend die Mark II-detektor en BaBar-eksperiment voordat  hy in 1999 tot direkteur bevorder is.

Dorfan is in 2010 as president verkies van die Okinawa Instituut vir Wetenskap en Tegnologie (OIST) se Nagraadse Universiteit in Okinawa-eilande, Japan. In November 2011 is hy as president van die nuwe universiteit aangestel.  Die uitbreiding van die fakulteite van die universiteit, en veral die fisiese wetenskappe, is te danke aan sy promosiewerk.

## Adviesrade 
Hy het op talle adviesrade gedien, waaronder:
* Die Amerikaanse Departement van Energie-se adviespaneel vir hoë energie Fisika (1991-1994) 
* Die Max Planck Instituut vir Fisika se Wetenskaplike Adviesraad (2000-hede)
* Die Weizmann Instituut vir Wetenskap se Raad van Direkteure (2005-hede)
* Versneller Adviespaneel van die Internasionale Lineêre Versneller-se Globale ontwerpprojek (2007-2010)
* Masjienadvieskomitee vir Italië se SuperB-projek (2008-hede)
* Adviesraad aan die John Adams Instituut vir Versnellerwetenskap, Oxford Universiteit (2009-2010)
* Raad van Goewerneurs en Raad van Raadslede aan die Okinawa Instituut vir Wetenskap en Tegnologie (2010-hede)

## Toekennings 
In 2008 het die Universiteit van Kaapstad 'n Dokter van Wetenskap-eregraad aan hom toegeken en in 2009 is hy 'n eredoktorsgraad toegeken.

Dorfan is die Amerikaanse Fisikagemeenskap se 2016 W.K.H. Panofsky-prys in eksperimentele partikelfisika toegeken. Die amptelike aanhaling was, *"vir leierskap in die BABAR- en Belle-eksperimente, wat die skending van die CP-simmetrie in B meson-verval bepaal het en ons begrip van kwarkmengsel en kwantum chromodinamika bevorder het"*. David Hitlin, Stephen Olsen en Fumihiko Takasaki was mede-ontvangers van die prys. 

Op 7 November 2017 het die Japanese keiser, die Orde van die Opkomende Son, Goud- en Silwerster (een van Japan se voorste nasionale toekennings) aan Jonathan Dorfan toegeken. Die amptelike aanhaling verklaar dat die toekenning ''"'n bydrae tot die ontwikkeling van ons nasie se navorsing en opleiding in wetenskap en tegnologie is."*

## Verwysing 
## Eksterne skakels 
*JM Dorfan op *GoogleScholar''
María Elena Walsh

270px|regs|duimnael|María Elena Walsh
** María Elena Walsh** (Ramos Mejía, 1 Februarie 1930-Buenos Aires, 10 Januarie 2011) was 'n Argentynse skrywer.

## Bibliografie
* *Otoño imperdonable* (1947) 
* *Apenas Viaje* (1948)
* *Baladas con Ángel* (1951)
* *Casi Milagro*  (1958)
* *Hecho a Mano* (1965)
* *Juguemos en el mundo*  (1971)
* *La Sirena y el Capitán* - 1974 
* *Cancionero contra el Mal de Ojo* (1976)
* *Los Poemas* (1982)
* *Novios de Antaño*(1990)
* *Desventuras en el País-Jardín-de-Infantes* (1993) 
* ''Hotel Pioho's Palace* (2002)
* *Fantasmas en el Parque* (2008)
; Kinderboeke
* *La Mona Jacinta* (1960)
* *La Familia Polillal* (1960)
* *Tutú Marambá* (1960)
* *Circo de Bichos* (1961)
* *Tres Morrongos* (1961)
* *El Reino del Revés* (1965)
* *Zoo Loco* (1965)
* *Cuentopos de Gulubú* (1966)
* *Dailán Kifki* (1966)
* *Versos para Cebollitas* (1966)
* *Versos Folklóricos para Cebollitas* (1967)
* *Aire Libre* (1967)
* *Versos Tradicionales para Cebollitas* (1967)
* *El Diablo Inglés* (1970)
* *Angelito* (1974)
* *El País de la Geometría* (1974)
* *Chaucha y Palito* (1977)
* *Veo Veo* (1984)
* *Bisa Vuela* (1985)
* *Los Glegos* (1987)
* *La Nube Traicionera'' (1989)

## Verwysings
Boris Izaguirre

**Boris Rodolfo Izaguirre Lobo** (gebore: 29 September 1962 in Caracas) is 'n Venezolaanse-Spaanse skrywer en televisieaanbieder.
## Werke 
270px|regs|duimnael|Boris Izaguirre
**El vuelo de los avestruces* (1991) 
**Azul petróleo* (1998) 
**1965* (2002) 
**Morir de glamour* (2000) 
**Verdades alteradas* (2001) 
**Fetiche* (2003) 
**Villa diamante* (2007)
* *Y de repente fue ayer* (2009)
* *Dos monstruos juntos* (2011)
* *Un jardín al norte* (2014)
**Tiempo de tormentas*, (2018)

## Toekennings
*Finalista Premio Planeta, 2007

## Verwysings 
## Eksterne skakels 
*Web
Elvira Lindo

**Elvira Lindo** gebore: 23 Januarie 1962 in Cádiz) is 'n Spaanse skrywer.

## Werke 
270px|regs|duimnael|Elvira Lindo
* 1998: *El otro barrio.
* 2002: *Algo más inesperado que la muerte. 
* 2005: *Una palabra tuya*.

#### Manolito Gafotas 
* 1994: *Manolito Gafotas*. 
* 1995: *Pobre Manolito*. 
* 1996: *¡Cómo molo!: (otra de Manolito Gafotas)*.
* 1997: *Los trapos sucios de Manolito Gafotas*.
* 1998: *Manolito on the road*. 
* 1999: *Yo y el imbécil*. 
* 2001: *Manolito tiene un secreto*.
* 2012: *Mejor Manolo*.

## Verwysings 
## Eksterne skakels 
*www.elviralindo.com
Tolien

[thumb|[New Horizons se saamgestelde kleurfoto van 486958 Arrokoth toon sy rooi kleur vanweë toliene op sy oppervlak.]]

**Toliene** (van die Griekse θολός tholós, "wasig" of "troebel") is die naam wat die sterrekundige Carl Sagan ingevoer het vir ’n groot verskeidenheid organiese verbindings wat gevorm word deur ultravioletsonstraling van eenvoudige verbindings wat koolstof bevat, soos koolstofdioksied (), metaan () of etaan (), dikwels in kombinasie met stikstof () of water (). Toliene vorm nie natuurlik op die moderne Aarde nie, maar word in groot hoeveelhede aangetref op die oppervlak van ysliggame in die buitenste Sonnestelsel, en as rooierige gasdeeltjies in die atmosfeer van planete en mane in dié streek.

In die teenwoordigheid van water kan toliene rou materiale wees vir prebiotiese chemie, dus die nielewende chemie wat die basiese chemikalieë is wat lewe vorm. Hul bestaan het implikasies vir die oorsprong van lewe op Aarde en moontlik ander planete. As deeltjies in ’n atmosfeer verstrooi toliene lig en kan hulle die bewoonbaarheid van planete beïnvloed.

Op die mane Triton en Titaan word toliene van stikstof en metaan onder die invloed van sonlig gevorm. Triton se atmosfeer bevat 99,9% stikstof en 0,1% metaan, en Titaan s’n 98,4% stikstof en 1,6% metaan. Die oranjerooi kleur van laasgenoemde se atmosfeer word juis deur die aanwesigheid van toliene veroorsaak.

Ook op Pluto se grootste maan, Charon, kom toliene aan die noordpool voor, blyk uit waarnemings van die ruimtetuig New Horizons, wat in 2015 verby die dwergplaneet gevlieg het. Die hele 486958 Arrokoth, wat ook deur New Horizons besoek is, is rooierig vanweë toliene op sy oppervlak.

## Verwysings 
## Eksterne skakels
*15px Hierdie artikel is vertaal uit die Nederlandse en Engelse Wikipedia
Kraal Uitgewers

**Kraal Uitgewers** is ’n klein, maar gespesialiseerde uitgewersmaatskappy wat hoofsaaklik op die publisering van gehalte-boeke in Afrikaans oor Afrikanerkultuur en geskiedenis fokus. Kraal Uitgewers publiseer hoofsaaklik niefiksie.

Kraal Uitgewers is in 1999 gestig, kort nadat Suid-Afrika die 100-jarige herdenking van die uitbreek van die Anglo-Boereoorlog gevier het. Dit was, volgens die webblad van die uitgewery, die liefde en passie vir spesifiek die geskiedenis van die Anglo-Boereoorlog van Paul Alberts, een van Suid-Afrika se bekendste joernalistieke fotograwe, en kol. Frik Jacobs, voormalige direkteur van die Oorlogsmuseum in Bloemfontein wat uiteindelik tot die stigting van hierdie unieke uitgewershuis gelei het.

Kraal Uitgewers is sedert 2010 deel van die Solidariteit Beweging. Die inskakeling van Kraal Uitgewers as deel van die Beweging speel ’n belangrike rol, aangesien Kraal as ’n uitgewershuis ’n kragtige instrument is om idees in die gemeenskap uit te bou.

Kraal Uitgewers sit sy funksie as uitgewer van geskiedkundige Africana werke voort binne die *Solidariteit Beweging*, maar plaas nou ook ’n sterk fokus op aktuele werk wat binne die Afrikanergemeenskap waardevolle bydraes tot prominente debatte maak.

Buiten werke oor geskiedenis, word daar ook al meer op Afrikaanse letterkunde gefokus.

Enkele van die titels wat uitgegee word deur Kraal Uitgewers is *Die Eerste Vryheidsoorlog, 1880-1881* deur dr. J.E.H. Grobler, *Bondgenote en dwarstrekkers: Die Transvaalse en Vrystaatse regerings in die Anglo-Boereoorlog, 1899-1902* deur Leopold Scholtz (redakteur prof. Fransjohan Pretorius), *Verset en opbou. Skrywers en politici as aktiviste vir Afrikaans* deur prof. J.C. Steyn en *Wes-Transvaal: Militêre brandpunt van die Anglo-Boereoorlog*, deur Pieter de Jager (redakteur prof. Andries Raath). Kraal Uitgewers is ook die uitgewers van reekspublikasies, onder andere die Erwe van ons vaad’re en Kraal Histories reekse. 

Kraal Uitgewers staan ook onafhanklike skrywers en uitgewers by met die bemarking van hulle publikasies en produkte wat binne die raamwerk van Kraal se fokus val.

Die gehalte van Kraal Uitgewers se werk word erken deur befondsers soos die Hiemstra Trust en Suid-Afrikaanse Akademie vir Wetenskap en Kuns wat dikwels finansieel tot die publikasies bydra.  Dr. J.E.H. Grobler se *Die Eerste Vryheidsoorlog, 1880-1881* is aangewys as wenner van die Suid-Afrikaanse Akademie vir Wetenskap en Kuns se Protea Boekhuisprys vir 2019.

## Verwysings
Naledi Uitgewers

**Naledi Uitgewers** is 'n literêre uitgewersmaatskappy wat in 2005 gestig is en gegroei het tot ‘n uitgewershuis wat reeds verskeie treffers agter sy naam het. deur Hannes Visser. 

## Verwysings
Stereopse

**Stereopse** (van die Griekse στερεο- *stereo-*, "solied", en ὄψις *opsis*, "voorkoms" of "sig") is ’n term wat meestal gebruik word om te verwys na die waarneming van diepte en driedimensionele struktuur deur die twee oë van mense met normale binokulêre visie. Omdat mense, en baie diere, se oë in verskillende laterale posisies geleë is, lei binokulêre visie tot twee effens verskillende beelde wat na die retina van die oë geprojekteer word. Die verskille lê hoofsaaklik in die relatiewe horisontale posisie van voorwerpe in die twee beelde. Hierdie verskille in posisie word horisontale dispariteite genoem, of meer algemeen binokulêre ongelykhede. Die verskille word in die brein verwerk om dieptewaarneming moontlik te maak. Terwyl binokulêre ongelykhede natuurlik is wanneer met twee oë na ’n driedimensionele toneel gekyk word, kan dit ook nagemaak word deur twee verskillende beelde apart aan elke oog te wys deur ’n metode wat stereoskopie genoem word. Die waarneming van diepte in sulke gevalle word ook "stereoskopiese diepte" genoem. is die waarneming nie so goed as wanneer binokulêre dispariteite ’n rol speel nie.

Die term "stereopse" (of "stereoskopiese diepte") kan dus spesifiek verwys na die unieke indruk van diepte wat met binokulêre visie verbind word; dit is wat algemeen "in 3D" genoem word.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Liniëring (geologie)

[regs|duimnael|’n Rekliniëring binne ’n [skuifsone in die Glengarrybekken, Australië. ’n Duidelike asimmetriese verskuiwing het die konglomeraat klippe in sigaarvormige stawe gerek.]]

**Liniërings** in geologie is lynagtige strukturele eienskappe in gesteentes wat veroorsaak word deur tektoniese prosesse. Verskeie soorte liniërings kom voor: Die algemeenstes is kruis-, kartel-, minerale- en rekliniërings. 

Kruisliniërings is liniêre strukture wat gevorm word deur die kruising van enige twee oppervlakke met ’n verskillende oriëntering in ’n driedimensionele ruimte. Dit word gemeet in verhouding tot die twee strukture wat mekaar kruis.

Rekliniërings kom voor vanweë die verskuiwing van rotse tydens die asimmetriese vervorming van ’n rotsmassa. Dit kan sigaarvormige stawe tot gevolg hê wat parallel lê met die rigting van die verskuiwingskrag. ’n Verkorting van die rotslae kom terselfdertyd voor loodreg met die rigting van die verskuiwing.

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Akkommodasie (oog)

thumb|250px|Die akkommodasie van die oog: Vir ’n skerp beeld van voorwerpe wat naby is, word die ooglens ronder en daardeur sterker. So word nabygeleë voorwerpe skerp op die netvlies afgebeeld.

**Akkommodasie** in optika is die aanpassing van die sterkte van die ooglens om op ’n voorwerp te fokus namate die afstand wissel. Voorwerpe op verskillende afstande van ’n lens moet aan die ander kant van die lens ook op verskillende afstande ’n skerp beeld gee. Aangesien die afstand van die ooglens tot die netvlies in die oog nie kan verander nie, is dit noodsaaklik dat die lenssterkte aangepas kan word.

Akkommodasie vind plaas met behulp van spiervesels om die ooglens, wat die lens ronder of platter maak. Hierdeur verander die sterkte van die lens. Hierdie spiervesels, wat in ’n kring om die ooglens sit, word die akkommodasiespier genoem. Wanneer die spier ontspan, word die lens platter; wanneer dit saamtrek, word die lens ronder.

’n Jong menslike oog kan fokus verander van ’n oneindige afstand tot so naby as 6,5&nbsp;cm van die oog af. 

## Verwysings 
## Eksterne skakels
*15px Hierdie artikel is vertaal uit die Nederlandse Wikipedia
Porositeit

duimnael|regs|Porieë in asfalt.

**Porositeit** of **poreusheid** is die aanwesigheid van klein openinge (porieë) in ’n materiaal. Porositeit het in die algemeen tot gevolg dat die materiaal stadigaan vog deurlaat. Ook die opsuig van vog deur haarvatwerking is moontlik. Die term word in talle velde gebruik, soos medisyne, keramiek, metallurgie, materiaalkunde, aardrykskunde, grondkunde en ingenieurswese. 

## Materiale 
Voorbeelde van poreuse materiale is:
* Bakstene
* Ongeglasuurde erdewerk
* Sponse 
* Gesteentes soos kalksteen en sandsteen
* Marmer
Daar bestaan ook poreuse pleister, kunsstowwe en sintermetaal.

’n Poreuse materiaal is gewens vir die isolasie van ’n gebou vanweë die hittehoudende eienskap van die groot hoeveelheid lug daarin.

## Grondkunde 
In grondkunde dui die term porositeit die hoeveelheid porieë in die grond aan. Dit word gemeet aan die persentasie porieë ten opsigte van die vaste stof. So bestaan sandsteen met ’n porositeit van 35% vir 65% uit sandsteen en vir 35% uit ander materiaal, byvoorbeeld gas of vloeistof.

In grond met ’n goeie porositeit kan suurstof, water en voedingstowwe goed tot die plantwortels deurdring. Te veel water in die grond beïnvloed die porositeit nadelig. Die porieë loop vol en verhinder goeie belugting, die minerale los op en kan selfs uitspoel.

## Bronnelys 
* 
* 
* 
* 
* 
* 
* 

## Eksterne skakels
David W. Panuelo

**David W. Panuelo** (gebore 1964) is 'n Mikronesiese politikus wat dien as die negende president van die Gefedereerde State van Mikronesië. Sy termyn het op 11 Mei 2019 begin.

## Opvoeding 
Hy het die United States International University bygewoon in Hawaii vanaf 1973 tot 1976 en daarna Graceland College in Iowa vanaf 1976 tot 1979.

## Verwysings
Binokulêre visie

**Binokulêre visie** beteken in biologie dat ’n dier albei oë op dieselfde voorwerp kan rig. By baie diere sit die oë aan die kant van die kop sodat hulle ’n groter gesigsveld het sonder om die kop te beweeg. By ander diere, dié met binokulêre visie, sit albei oë aan die voorkant van die kop sodat albei op dieselfde voorwerp gerig kan word. Die voordeel is dat die afstand van ’n voorwerp beter geskat kan word. ’n Nadeel is dat die gesigsveld na voor verplaas word sodat die kop gedraai moet word om gevare van die kant af te sien. 

’n Algemene reël is dat roofdiere binokulêr kan sien sodat hulle die presiese afstand na hul prooi kan skat, terwyl prooidiere ’n groter gesigsveld moet hê sodat hulle roofdiere van alle kant af kan sien aankom; by laasgenoemde is die skatting van afstand nie so belangrik nie. Sommige diere het ’n klein oorvleueling in hul gesigsveld, sodat die verskil tussen binokulêr en monokulêr vervang.

Die mens is ’n tipiese voorbeeld van ’n dier met binokulêre visie.

Verkleurmannetjies het die vermoë om hul oë onafhanklik te kan draai, en dit bring mee dat hulle binokulêre én monokulêre  visie het.

## Diere met binokulêre visie

Beeld:Caesius facial composite.jpg|Die mens
Beeld:Avatar cat.png|’n Kat
Beeld:Pembroke Welsh Corgi dog.jpg|’n Hond
Beeld:Female Barn Owl 2 (6942362843).jpg|’n Uil
Beeld:Bear Square.JPG|’n Beer

## Diere met mononokulêre visie

Beeld:Conejo astronomo1.jpg|’n Konyn
Beeld:Cow face, Otago Peninsula, NZ.jpg|’n Bees
Beeld:Robber fly head.jpg|’n Vlieg
Beeld:Apodemus sylvaticus zijaanzicht.jpg|’n Muis
Beeld:Bk antelope, Kristiansand Zoo, Norway.jpg|’n Bok

## Sien ook
* Stereoskopie
* Stereopse

## Eksterne skakels
*

## Notas 
*15px Hierdie artikel is vertaal uit die Nederlandse Wikipedia
Kwashiorkor

**Kwashiorkor** (kwasjiorkor) is 'n kindersiekte veroorsaak deur ondervoeding of wanvoeding.

## Oorsake 
duimnael|links|Kind met 'n uitgestrekte gesig as gevolg van kwashiorkor
duimnael|400px|Ongeskiktheids-aangepaste lewensjaar vir kwashiorkor per 100&nbsp;000 inwoners in 2002:
Die siekte kom gewoonlik voor by voorskoolse kinders wat 'n dieet volg met 'n kroniese tekort aan goeie proteïene (dus byvoorbeeld mielies) en te veel koolhidrate. Dus is armoede en onkunde in die minderbevoorregte gemeenskappe die onderliggende oorsaak. Ook in tye van hongersnood weens oorloë, droogtes, misoeste of ander rampe ontstaan die kwaal dikwels. As 'n baba gespeen word weens 'n volgende swangerskap van die moeder kry die gespeende kind dikwels skielik te weinig proteïene vir sy of haar ouderdom.  In sekere tradisionele landelike gemeenskappe in Afrika geniet die voeding van suigelinge en jong kinders 'n lae prioriteit. Volwassenes moet uitgaan om te gaan werk en het dus kos nodig om die krag daarvoor te hê. In ontwikkelde nywerheidsgeiede kom die siekte selde voor.

## Kenmerke 
Eerste eienskappe van die siekte is 'n algemene vermoeidheid, lusteloosheid en slaperigheid. Die kind het 'n patetiese voorkoms. Later kom haarverlies en haarverkleuring en ook veranderinge in  die vel voor. Voete, enkels, hande, gesig en die onderbuik swel dikwels. op. Die kind raak ook prikkelbaar. Bloedarmoede, wegkwyning van die spiere,  'n vergrote lewer en 'n te lae gewig vir die pasiënt se ouderdom raak opvallend. Dit kan op die lange duur lei tot verlangsaming van die groei en 'n vertraagde fisiese en psigiese ontwikkeling. In ernstige gevalle lei die lewersiekte tot die dood.

## Voorkoming en behandeling 
Maatskaplike opvoeding is die beste voorkomende maatreël. Die beteken die verbetering van die algemene gesondheidstoestand  van die minderbevoorregte klasse in die samelewing. 'n Inname van 100&nbsp;ml melk per dag verhoed kwashiorkor. Is die siekte reeds onderlede, moet die dieet onverwyld reggestel word deur langsaam die proteïen-inname te verhoog. Sedert 1963 is kwashiorkor in Suid-Afrika 'n aanmeldbare siekte.

## Etimologie 
Die naam kwashiorkor vir hierdie voedingsiekte kom uit 'n taal van Ghana. Dit beteken “as die tweede kind gebore is, begin die eerste siek word”. Die oudste kind kry nie meer borsvoeding as die nuwe kind gebore word en kry dus minder proteïene.

## Lees ook 
* marasmus

## Verwysings 
## Bibliografie 
* Standard Encyclopaedia of Southern Africa, deel 6. Kaapstad: Nasou, 1972.
Matie Hoffman

**Matie Hoffman** (gebore 1958 op Nyanje in Zambië) is 'n Suid-Afrikaanse fisikus.

Hoffman het in 1976 aan Hoërskool Sentraal in Bloemfontein gematrikuleer. Hy begin in 1985 by die Departement Fisika aan die Universiteit van die Vrystaat werk en verwerf sy PhD in teoretiese vastetoestandfisika in 1998 aan UNISA.

Professor Hoffman lewe gereeld bydraes in die uitsaai-en gedrukte media betreffende sterrekunde en ruimtenuus. Hy is mede-aanbieder van die program *Op Verre Vlugte* op Radio Rosestad, sowel as 'n gereeld gas op *Sterre en Planete* op die nasionale openbare radiodiens RSG. Prof. Hoffman is 'n dosent verbonde aan die Departement Fisika aan die UV, en is die bestuurder van die *Naval Hill Planetarium*. Hy was 'n medeskrywer van *Sterre en Planete* wat in 2017 deur Naledi Uitgewers uitgegee is. Hy is getroud en die vader van drie dogters.

## Verwysings
Stereoskoop

thumb|220px|’n Ou Zeiss-sakstereoskoop met die oorspronklike toetsbeeld.
220px|thumb|’n Antieke stereoskoop.

’n **Stereoskoop** is ’n toestel vir die kyk van twee aparte beelde, een vir die linker- en een vir die regteroog, wat die beelde omskep in ’n enkele 3D-beeld.

’n Tipiese stereoskoop het ’n lens vir elke oog wat die beeld groter en verder laat lyk en gewoonlik ook die skynbare horisontale posisie verskuif sodat iemand met normale binokulêre visie dit as ’n "stereovenster" sal waarneem. ’n Verdeler of ander sigbelemmerende meganisme keer dat elke oog se aandag afgetrek word deur ook die beeld te sien wat vir die ander oog bedoel is.
 
Die meeste mense kan met oefening stereoskopiese beelde in 3D sien sonder die hulp van ’n stereoskoop, maar die toneel sal nie heeltemal akkuraat gesimuleer word nie en dié metode kan groot spanning op die oë plaas.

Hoewel meer onlangse toestelle soos Stereo Realist en View-Master ook stereoskope is, word die term deesdae meestal verbind met kyktoestelle wat ontwerp is vir die standaardformaat-stereokaarte wat van die 1850's tot die 1930's gewild was as tuisvermaak.

Toestelle soos polaroidbrille, anagliewe en 3D-brille wat gebruik word om na twee beelde te kyk wat op mekaar gesuperimponeer is eerder as twee aparte beelde, word nie as stereoskope gereken nie.

## Eksterne skakels
*
*15px Hierdie artikel is vertaal uit die Engelse Wikipedia
Willie Koorts

**Willie Koorts** is 'n bekende in sterrekundige kringe in Suid-Afrika. Hy is gebore en het grootgeword in Touwsrivier in die Karoo, waar hy ook gematrikuleer het. Ná skool en sy tyd in die weermag het hy vir leerlingingenieursassistent, sinjalering gestudeer by die Spoorweë, asook elektroniese ingenieurswese aan die Kaapse Technikon.

Koorts het verskeie kere aan RSG se program *Sterre en Planete* deelgeneem, en nadat Louis Barendse in 2009 oorlede is, het Koorts permanent deel geword van die radioprogram. Hy is die uitlegredakteur van MNASSA (*Maandelikse Notas van die Sterrekundige Vereniging van Suider-Afrika*), wat 'n tweemaandelikse publikasie van die Sterrekundige Vereniging van SA is. Hy skryf ook die maandelikse rubriek *Sterreweg* vir die buitelugtydskrif *WEG*, asook 'n soortgelyke rubriek, *Kosmiese Kwela*, in *Ons Eie*, 'n tydskrif vir boere in Noordwes. 

Hy is tans "herder" van die OOG (*Orion-observasiegroep*), wat 'n informele sterrekundige belangstellingsgroep is, en is die gids op die jaarlikse (Wellingtonse) ATKV-bustoer na Matjiesfontein en Sutherland. Hy doen ook heelwat sterrekundeaanbiedings vir die Voortrekker-beweging. Hy was 'n medeskrywer van *Sterre en Planete*, wat in 2017 deur Naledi Uitgewers uitgegee is.

## Verwysings
Vergensie

thumb|250px|Die twee oë konvergeer sodat hulle na dieselfde voorwerp kan kyk.

**Vergensie** is die gelyktydige beweging van albei oë in teenoorgestelde rigtings vir binokulêre visie.

Wanneer ’n dier soos die mens met binokulêre visie na ’n voorwerp kyk, moet die oë om ’n horisontale as roteer sodat die beeld in die middel van albei retinas geprojekteer word. Om van naderby na ’n voorwerp te kyk, roteer die oë na mekaar (konvergensie), en as die voorwerp verder weg is, roteer hulle weg van mekaar (divergensie). As oordrewe konvergensie plaasvind, kyk ’n mens skeel (soos wanneer jy op jou neus fokus). Wanneer iemand in die verte kyk, divergeer die oë totdat hulle parallel is en dus op ’n punt in die oneindigheid gerig is.

Vergensiebewegings hou verband met akkommodasie van die oog. Wanneer die fokus van die oë verander om na ’n voorwerp op ’n ander afstand te kyk, sal vergensie en akkommodasie onder normale omstandighede outomaties plaasvind. Dit word soms "akkommodasie-konvergenierefleks" genoem.

In vergelyking met die fokus van oë wat ’n voorwerp volg wat beweeg (met ’n spoed van gemiddeld 500°/s), vind vergensie veel stadiger plaas (sowat 25°/s).

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Hennie Maas

**Hennie Maas** (̽24 November 1942 – 4 April 2024) was 'n Suid-Afrikaanse omroeper. Hy is in Pretoria gebore en het sy laer- en hoërskoolloopbaan in dié stad deurloop. Hy studeer aan die Universiteit van Pretoria en begin in 1965 by die Suid-Afrikaanse Uitsaaikorporasie in Commissionerstraat, Johannesburg, werk. Sy eerste werk by die SAUK was as aanbiedingsassistent wat die uitsaaigehalte van uitsendings beheer het. In die laat 1960's skuif Maas na die nuusafdeling van die SAUK, en in 1970 aanvaar hy 'n pos as omroeper by *Radio Nederland Wêreldomroep* in Hilversum waar hy drie jaar werksaam is.

Ná sy terugkeer na Suid-Afrika sluit hy in 1973 by die Afrikaanse radiodiens as omroeper aan. Hy aanvaar in 1978 'n pos by *Sentrachem* as skakelbeampte. In 1983 keer Maas terug na die Afrikaanse diens en doen verskeie programme soos *In my kontrei*, *Langs die Maasrivier*, *Koper, strykers en ander snare*, ''Met 'n lied in die hart*, *Hoe verklaar u dit*, *Pixel* en *Sterre en Planete*. Na sy aftrede in 2005 gaan hy voort met *Sterre en Planete''. Hy was getroud en het een seun gehad. Hy was 'n medeskrywer van *Sterre en Planete* wat in 2017 deur Naledi Uitgewers uitgegee is.

## Verwysings 
## Bronne 
*
Oneindigheid

thumb|200px|Die simbool vir oneindigheid.

**Oneindigheid** (simbool: ) is ’n begrip wat iets sonder grense of iets groters as enige natuurlike getal beskryf. Dit staan teenoor eindigheid, iets wat wel 'n einde of grense het. 

Filosowe spekuleer al lank oor die aard van oneindigheid. Zenon van Elea (omstreeks 490-430&nbsp;v.C.) was byvoorbeeld ’n Griekse filosoof van Suid-Italië wat baie paradokse voorgestel het wat op oneindigheid betrekking het.

Georg Cantor het aan die einde van die 19de eeu oneindige versamelings en oneindige getalle voorgestel en studeer, en dit is nou ’n noodsaaklike deel van die grondbeginsels van wiskunde. Die begrip oneindigheid word ook in fisika en ander wetenskappe gebruik.

## Sien ook 
* Joel David Hamkins

## Verwysings 
## Eksterne skakels
*15px Hierdie artikel is vertaal uit die Engelse Wikipedia
Japie van Zyl

Dr. **Japie (Jakob) van Zyl** (1957 - 26 Augustus 2020) Hy is op 26 Augustus 2020 op 63-jarige ouderdom in die hospitaal oorlede.

## Verwysings 
## Eksterne skakels 
*